דיוויד בקהאם, האיש שגרם לוואלה! סלבס ללמוד מה זה פנדל, סירב להמשיך בחוזה עם "פפסי", שהציעה לו 2 מיליון פאונד (כ-11.5 מיליון שקלים) לכל שנה נוספת בה הוא ישמש כפרזנטור שלה, לאחר ששימש בתפקיד ב-10 השנים האחרונות. בקהאם, 33, מסר שהוא מעדיף להתרכז כרגע בקמפיינים שלו לוודפון ולארמאני. לדבריו, "יש לי רק דברים טובים להגיד על שיתוף הפעולה שלי עם פפסי. שיחקתי בשבילם גלדיאטור, קאובוי, גולש ויצא לי לעבוד בזכותם עם ביונסה וג'ניפר לופז ועם השמות הכי גדולים בכדורגל". בפפסי כואבים על האובדן ואומרים: "העבודה עם דיוויד היתה אחד משיתופי הפעולה המעצימים ביותר שהיו למותג שלנו אי פעם. אגדת הכדורגל תמשיך לחיות וכולם בפפסי ירצו לראות אותו ממשיך להצליח".
בנות כיתתה של וואלה! סלבס נהגו להתעלל בה ולהגיש לה כוס קינלי מעורבב עם שוקו.